Schlass Weimerech
D'Schlass Weimerech (och an der Schreifweis Weimericht oder Weimerich) ass en herrschaftlecht Haus an der Gemeng Jonglënster. Et steet laanscht den CR132, tëscht Gonnereng an Eescheler, am Naturschutzgebitt Weimericht.

D'Haus gouf 1899 fir de Geschäftsmann Virgil Burg gebaut. Et gouf e puermol rafistoléiert an ëmgebaut.

Zulescht huet eng eeler Koppel dra gewunnt, déi béid am November 2004 gestuerwe sinn. Zanterhier steet d'Haus eidel a verfält. D'Gemeng Jonglënster huet et 2006 fir 135.000 Euro vun engem Ierwe vun der Koppel ofkaaft, mee jorelaang weider näischt dru gemaach. 2017 huet s'et du fir 30 Joer der Natur- a Bëschverwaltung verlount. Déi wollt do eng Zort "Fliedermaushotel" draus maachen. Well d'Bausubstanz sech an de 5 Joer dono weider verschlechtert huet, a weider näischt um Bau geschitt ass, sinn d'Pläng vum Fliedermaushotel och ongewëss . No der Anne Schroeder aus dem Gemengerot hätt d'Schlass Weimerech nach ni eng Roll fir Jonglënster gespillt.

Literatur 
 Volker Bingenheimer, "Einsam und verlassen". Luxemburger Wort, 31.10.2020 S. 40-41; och als "Drei Generationen Familie - und ein tragisches Ende." op wort.lu, 1.11.2020.

Um Spaweck 

 Fotoe vum Schlass op industrie.lu
 Video iwwer d'Schlass Weimerech op youtube

Gemeng Jonglënster
Bauwierker 1899